khistorydata/jeongjo-sjw-relations huggingface dataset:
정조 16년
壬子八月三十日辰時上御誠正閣湖南湖西句管堂上入侍時左承旨林濟遠右承旨李家煥假注書申溆記注官金良倜記事官林景鎭行司直徐有隣漢城判尹金文淳以次進伏訖有隣曰日氣稍寒泄候若何上曰今日天明後則度數少減矣有隣曰似是湯劑之效矣上曰嶺民之踰嶺者頗多云然否有隣曰遠地風傳每多指十爲百指百爲千之弊豈有彌滿道路之理乎上曰米價何故不下耶有隣曰近日則稍下云矣上曰聞諸畿伯道內農形稍有登稔之望如驪州等邑乃是沿江邑雖失稔而能無還穀未捧之慮乎有隣等曰畿內穡事雖不登豈至於未捧還穀之境耶如陽川等邑則不可不善給災矣上曰東萊則米價或至十五兩云豈不可悶乎有隣等曰此弊蓋緣米賈之藏而不出也上曰所積之穀何不散賣而藏置也有隣等曰其亦渠輩之自爲計也若不貽國憂則幸矣上下狀啓一度曰此乃湖南伯狀啓也保布皆以純錢請之忠淸道慶尙道則綿農稍勝而全羅道則若是尤甚乎有隣曰今年又以純錢代捧則誠爲可悶矣文淳曰臣向見忠淸監司狀本則比之嶺南似有勝矣上曰內浦則農形何如云耶濟遠曰內浦亦不至失稔云矣上曰市直事誠可悶矣有隣等曰市直之聳貴實由米賈之操縱而自然如是矣上曰米穀去何處耶有隣曰三南之穀多往海西矣上曰海西市直試問之可也有隣等曰遠地例無直報之事矣上曰然矣上命有隣曰卿持此狀本往議于大臣回奏可也有隣等先退命讀公事書判付訖上敎賤臣曰爾申溆乎對曰然矣上曰久不見爾矣予入耆社之年爾亦當入參而尙帶烏角乎命書榻敎曰假注書申溆陞付司果有隣回奏曰此三南道臣綿農狀啓也取見其狀本則全羅監司鄭民始以爲本道綿農慘被歉荒各樣身布無由措辦道內砲保及各軍門各衙門身布番布限明年九月一竝以錢許代云忠淸監司李亨元以爲本道綿農到處慘歉而以素尙綿農本非宜土强加區別淸州等二十一邑砲保價布錢木參半各樣軍布純錢代捧洪州等三十三邑砲保價布及各樣軍布一竝以純錢上納云慶尙監司鄭大容以爲本道綿農屢經潦雨遽判大無京司上納各樣貢布在前如此之時狀聞變通亦多已例參考丁未辛亥區別三等而尤甚玄風等二十九邑各衙門身貢布竝純錢之次咸昌等二十六邑各衙門身貢布竝純錢訓局保布錢木參半稍實安東等十二邑各衙門身貢布竝純錢兵曹禁御兩營木邊折半代捧訓局保布錢木參半事竝令廟堂稟旨分付爲請矣依下敎問議于大臣則以爲湖南綿農雖曰判歉通一道純錢殆無限節令道臣區別尤甚之次尤甚則依狀請施行之次則一竝許以折半代錢爲宜湖西綿農之頻年歉荒不可不念而訓局砲保與他自別兵曹價布亦係緊需所請中淸州等二十一邑砲保以本色上納洪州等三十三邑砲保以折半代捧其餘價布及各樣軍布毋論淸州洪州等邑竝令依狀請施行爲宜嶺南則朝家軫念合施別例道臣分等亦有意見竝令依狀請施行爲宜云矣大臣之意如此依此施行何如上曰依爲之綿農已料其若此且非再耕之田也度支年分啓目有所措辭判下俵恤之際果闊狹乎申加提問俾無不均之弊而句管堂上登筵時欲爲下敎而未果擧條中添書以下卽峽邑火耕海島折受之宮房衙門營邑庄土事也無論豐歉勒徵一定之摠爲無告切苦之瘼常年猶申飭況極備之餘乎嚴飭道伯依年前飭敎擧行若有肆虐厲民者先從各宮房京衙門重治其差人使峽民海氓得以息肩而關東一體分付可也出擧條仍命退諸臣以次退出
정조 16년
行都承旨朴祐源坐左承旨林濟遠坐直右承旨李家煥坐左副承旨徐榮輔坐右副承旨李冕膺坐同副承旨李尙度坐直注書李海淸仕直一員未差假注書洪樂游仕事變假注書安廷善仕
정조 16년
李冕膺啓曰來初五日朝參日次矣敢稟傳曰停
정조 16년
李冕膺啓曰大司憲李祖承未肅拜執義宋民載掌令權儐持平洪秀晩金達淳呈辭掌令申光河在外監察茶時之意敢啓傳曰知道
정조 16년
傳于李尙度曰輪對官入侍
정조 16년
朴祐源啓曰注書徐有聞纔已汰去矣左右史不備令該曹口傳還付翰林仍卽牌招察任何如傳曰允
정조 16년
吏曹口傳政事藝文館待敎徐有聞單付
정조 16년
朴祐源以禮曹言啓曰今九月二十二日大殿誕日陳賀國忌齋戒相値事當退行而自前如此之時有啓稟後擧行之例矣今番誕日陳賀以同月二十四日退行磨鍊節目何如傳曰權停
정조 16년
李尙度以司饔院監膳提調意啓曰各殿宮日下生雉依下敎自夏初全數代捧矣今則秋節已深山雉漸出今日爲始生雉復舊封進之意敢啓傳曰知道
정조 16년
李尙度以兵曹言啓曰今此冬至兼謝恩使一行赴燕時所把驛馬必須前期分定然後可無窘急之患應把驛馬四十六匹依前例忠淸道九匹全羅道十匹慶尙道二十匹今九月二十日京中逢點江原道四匹咸鏡道三匹同月二十五日直送安州逢點事各道監司處行移何如傳曰允
정조 16년
李家煥以兵曹言啓曰卽接西營入直哨官洪汝直手本則拱北門南邊舊築宮墻撤毁改築處三間今已畢築云把守軍兵本處還爲入直之意分付何如傳曰允
정조 16년
李家煥以壯勇營言啓曰來十一月當本營右司屬京畿五番後哨軍兵來十月三十日京中逢點依節目準二朔立番之意本道監司處預爲知委何如傳曰允
정조 16년
李尙度以訓鍊都監禁衛營御營廳言啓曰禁衛營字內拱北門水門南邊宮墻舊築外面地臺上石子缺落處南邊連接將頹撤毁處合三間六尺許今已畢築把守軍兵本處還入直事自兵曹草記矣把守西營軍十五名還入直所哨官及將校解送之意敢啓傳曰知道
정조 16년
壬子九月初一日卯時璿源殿展拜時吏房承旨輪對官入侍時同副承旨李尙度記事官李海淸假注書洪樂游記注官金良倜記事官林景鎭儀賓府都事徐有升承文院校檢李彦五司宰監主簿韓亨祚義禁府都事李永夏司饔院奉事李箕元以次進前上乘輿出拱辰門命尙度率輪對官進前使之各奏職姓名有升等以次奏職姓名職掌訖俱以無所懷仰達命退諸臣以次退出
정조 16년
壬子九月初一日辰時上御重熙堂左副承旨入侍時左副承旨徐榮輔記事官李海淸記注官金良倜記事官林景鎭以次進伏訖上曰都承旨入侍出榻敎賤臣承命出傳都承旨朴祐源承命進伏上命分讀公事書判付訖祐源曰前都事金應斗着帽帶入闕中來呈一疏疏中旣陳民弊故雖不得不捧入而前銜無冠帶之例禁門非攔入之地況藏疏懷中掩跡闖呈者論其擧措尤極驚駭雖以騎曹堂郞言之門禁不嚴之責在所難免所當竝請重勘而本院請推之外無他可施之罰何以爲之乎上曰尋常民弊之有懷登聞之事宛然持入道理當然設或操縱面請於申退之該房亦或一道焉敢藏疏於衣裾之間拿處兵曹堂郞事亦不可無飭爲先罷職閽禁意謂已成規模令行禁止此兵判除拜後蕩然日甚爲先從重推考門將等各別査治以懲日後可也出擧條命退承史以次退出
정조 16년
行都承旨朴祐源坐行左承旨沈煥之在外右承旨林濟遠坐左副承旨李家煥坐直右副承旨徐榮輔內閣直同副承旨李冕膺坐直注書李海淸仕一員未差假注書洪樂游仕直事變假注書安廷善仕
정조 16년
李家煥啓曰大司憲李祖承未肅拜執義宋民載掌令權儐持平洪秀晩金達淳呈辭掌令申光河在外監察茶時之意敢啓傳曰知道
정조 16년
以奉常寺主簿高克忠奉事金致礪栗木斫伐事慶尙全羅道等地出去下直單子傳于林濟遠曰以今本道民事在所當念退限下送事分付
정조 16년
李家煥啓曰兵曹郞廳來言北兵使下批政事取稟傳曰當日爲之
정조 16년
有政吏批判書李文源病參判閔鍾顯進參議徐邁修受由同副承旨李尙度進啓曰判書李文源病不來參議徐邁修受由在外小臣獨政未安何以爲之敢稟傳曰仍爲之李東稷爲修撰李書九爲兵曹參議金和鍾爲兵曹佐郞洪履簡爲造紙別提鄭萬始爲中學敎授兼持平金祖淳檢書官朴宗善鏡城府使崔景岳竝單付前僉使李明奎今加嘉義加資事承傳
정조 16년
兵批判書李秉模進參判李集斗病參議未差參知朴長卨入直左副承旨李家煥進兪彦脩爲曹司五衛將柳光命爲武兼李恒林爲忠淸兵使李敬進爲淸州營將僉知金常行北兵使崔景岳副護軍尹得逵尹壽民副司直李洪載申耆副司果李相璜金履銈申溆竝單付西水羅萬戶鄭光賓今加折衝加資事承傳
정조 16년
李冕膺啓曰臣與同副承旨李尙度伴直矣纔已遞差右承旨李家煥所當牌招而拘於廳規不得請牌何以爲之敢稟傳曰牌招未差之代前望單子入之待下批一體牌招推移入直承旨房仍
정조 16년
承旨前望單子入之沈煥之落點
정조 16년
吏曹口傳政事金珠淵爲鐵原府使
정조 16년
傳于李冕膺曰騎馬二匹立之史官二員待命
정조 16년
以全羅監司鄭民始狀啓爲奴罪人柳德龍任其逃躱依刑曹草記批旨擧行事有旨祗受事傳于林濟遠曰本道何渠不若湖西兵營而湖西則捉納本道則尙無消息令廟堂謄送湖西下諭于該道而萬一愆限地方官及全州營將令道臣決杖決棍期於捉納事嚴飭
정조 16년
以咸鏡監司金憙狀啓咸興定平雹災形止更爲論列馳啓事傳于林濟遠曰狀啓體段異於辭疏則設有難安之私義豈敢雜以他論不顧事面乎大學雖有四有所公簿中再有所今始初見初欲還下送而爲民事姑置之該道臣從重推考捧納承旨遞差本道穡事可謂八路之最而咸與定平五社民情之若彼其獨困偏苦豈不可矜道啓中豐乞云者似非過語新還當捧條分數代捧或停退事回諭
정조 16년
以京畿監司徐鼎修狀啓陽川縣監李敦源嚴飭下送事傳于林濟遠曰畿內之陽川卽嶺邑之梁山此時邑倅焉敢托病在家使之今日內還官後狀聞若或遲滯當定配於梁山以此知悉事回諭
정조 16년
以忠淸兵使崔景岳狀啓逃躱賊白太成捉得事傳于林濟遠曰卿之謹愼盡心之治蹟固所嘉尙而雖有累次過限之飭敎無異入海撈影頗甚難之幾年之後果能捉納可謂不負特除之意卿陞授北兵使營將金珠淵陞授防禦使以滿瓜人口傳下批鎭校問名賞加洪州營將洪龍運之決棍通計前後不翅幾百度而以拔例贖罪還付鎭任則乃反讓功於他鎭之金珠淵所當嚴處而更觀前頭次姑爲安徐此意回諭
정조 16년
林濟遠以兵曹言啓曰政院啓辭前都事金應斗兵曹堂郞重勘事批旨內尋常民弊之有懷登聞之事宛然持入道理當然設或操縱面請於申退之該房承宣亦或一道焉敢藏疏於衣裾之間拿處兵曹堂郞事亦不可無飭爲先罷職閽禁意謂已成規模令行禁止此兵判除拜後蕩然日甚爲先從重推考門將等各別査治以懲日後可也命下矣依傳敎査實後當該守門將咸光秀行首守門將沈公燁各決棍十度懲礪放送之意敢啓傳曰知道
정조 16년
李家煥以義禁府言啓曰保放罪人趙象存開坐捧供後仍爲保放之意敢啓傳曰知道
정조 16년
以時囚罪人趙象存供辭傳于徐榮輔曰擧措雖似駭妄異於投紱則罷職足矣分揀放送
정조 16년
徐榮輔以義禁府言啓曰去四月十八日忠淸前監司朴天衡啓本判付內淸安縣監洪述祖待秋成令該府草記後拿問處之事命下矣洪述祖因公上來今方待命而節屆秋成依例保放待開坐捧供後勘處何如傳曰不過因狀請例判如許善手惜屈一縣何必無端曠官分揀使之當日還任可也
정조 16년
林濟遠以訓鍊都監言啓曰本局分授都城敦義門北邊體城七間許頹圮處今九月初三日爲始改築之意敢啓傳曰知道
정조 16년
刑曹啓目粘連姜召史嚴老味獄事更爲嚴訊究覈後稟處何如判付啓卿之回啓無不切是竝只依施爲有矣道啓與曹跋粗細太相反該道臣推考姜嚴兩案斯速査問事分付爲良如敎
정조 16년
刑曹啓目殺獄罪人奴非邊伊打殺尹再殷檢案中當覈而不覈不當問而問雖由於檢官生疎之致其在嚴獄體之道不可置而不論當該初檢官南鶴玄令該府拿問處之干連各人等別無更問之端竝只放送何如判付啓非邊伊之打殺尹再殷一款渠旣承款於初檢更又輸情於曹招則不必復事盤覈斯速具格捧結案爲旀渠之本心未必在於欲殺無係關之再殷而手勢混及行兇明白莫曰打憎蠅誤打姸蠅亦莫曰設魚網鴻忽見罹尹哥之枉死裵漢之走免各在渠幸不幸何足有輕重於非邊償死之斷案乎過誤二字非所可論近來京獄殺越之類推治太緩究竟無期此後段除尋常惕念擧行爲旀其除條件竝只依允爲旀所謂裴景輝段事乃由渠死則在他渠亦有人心則其所報憤卽當然底腔血而報之新反反懷指東指西依俙淟涊之計者情狀萬萬痛惡各別嚴刑爲旀初檢官南鶴玄除良覆檢推案糢糊亦莫甚駭檢官洪旭浩推考爲旀鶴玄段一時拿處無益於諳律爲先從重推考大明律一秩限蠟月旬前成誦後草記則當試講萬一居不更當定限誦習而突誦前無得移擬於京外職事分付銓曹大明律及無冤錄各一件式印給各部使之涉獵慣通當與刑漢郞時或召見考其讀律勤慢以此知悉爲良如敎
정조 16년
壬子九月初二日辰時上御重熙堂左副承旨入侍時左副承旨徐榮輔記事官李海淸徐有聞林景鎭以次進伏訖上命書傳敎曰孔聖後裔之東來者居于水原之中逵面九井村有聖人之廟焉後又有名賢焉卽故大司憲孔瑞麟最其中官高名聞之人也其後孫徙居龍仁都憲墓下今番因收用事思之問于泮堂使之考奏矣事實果然云而廟址家垈尙今宛在於水原地爲故老所指點何覺之晩也令廟堂分付該道臣別遣褊裨圖上形止孔裔之在龍仁直派有尋問草記之命而尙今遲滯申飭該曹又命書傳敎曰應製策居首三下一校書校理成大中鹿皮一令三下二前承旨李書九三下三承旨李家煥各上品搗鍊紙十張三下四原任直閣尹行任上品楮注紙一卷檢書官朴齊家白綿紙一卷三下六檢校直閣徐榮輔筆五枝墨二笏次上直閣南公轍筆二枝墨一笏賜給命退承史以次退出
정조 16년
壬子九月初二日申時上御重熙堂右副承旨入侍時右副承旨李冕膺假注書洪樂游記事官徐有聞林景鎭以次進伏訖命書北伯狀啓判付訖上曰此狀啓誰爲捧入乎冕膺曰臣往藥院未及見之矣上曰豈有如此狀啓體段乎冕膺曰此重臣自來疎闊矣命退承史以次退出
정조 16년
行都承旨朴祐源坐行左承旨沈煥之坐直右承旨林濟遠坐左副承旨李家煥坐右副承旨徐榮輔坐同副承旨李冕膺坐直注書二員未差假注書洪樂游仕直一員未差事變假注書安廷善仕
정조 16년
朴祐源啓曰新除授左承旨沈煥之自鄕上來云卽爲牌招察任何如傳曰允
정조 16년
徐榮輔啓曰去夜奉命史官內摘奸時掌苑署別提金昌信無端闕直云依例罷職傳旨捧入之意敢啓傳曰有地處郞官猶不敢冒禁況如渠賤微雜岐乎大抵武壯付職每有猥屑之歎古則銓官隨卽作窠故官方不至紊亂近來必也滿瓜必也外遷之故渠輩犯法若此情狀萬萬痛駭且聞史官之言每每闕直非今斯今云則罷職之律亦猥矣金昌信令兵判嚴棍充定軍伍該署堂上不能檢飭難免其罪罷職以懲日後可也
정조 16년
徐榮輔啓曰去夜奉命史官內摘奸時中部令柳謐西部令柳詢南部令韓翼商或昏睡不應或擧措錯亂以至員役之闕點云此雖與闕直有異事體所在合有重勘何以爲之敢稟傳曰睡非可罪之端而部官自有坐更摘奸之式則如許長夜如是鼾睡竝與讀律讀書而不爲懶惰甚矣旣與闕直有間他司擇差相換可也
정조 16년
徐榮輔啓曰去夜奉命史官內摘奸時南別營入直將領軍兵夜未向闌已爲昏睡累度催促不卽逢點云莫重營門守直如是怠忽萬萬駭然該營大將從重推考將官所當重勘而本院請推之外無他可施之罰何以爲之敢稟傳曰禁將之紀律漸似訓將者極爲駭然越俸一等將官何責勿論可也
정조 16년
傳于徐榮輔曰都承旨右副承旨入侍
정조 16년
林濟遠啓曰去月二十五日慶尙監司鄭大容處所下回諭關係民情何等緊急繼又有三懸鈴下送六日內祗受狀來納之敎則其所擧行不容暫緩而六日之後又過二日尙不狀聞稽忽之失不可無警推考何如傳曰允
정조 16년
朴祐源以禮曹言啓曰去八月二十一日常參入侍時故大司憲孔瑞麟後孫之在龍仁者問其直派人名字論理具由草記事命下矣知委上來則孔源仁卽胤恒之父而癃病不能上來其弟道仁來見故詳問則孔瑞麟直孫胤道居在慶尙道善山地年今六十以諡狀事近間當上來云而故參奉德一六代孫允東今始上來問其直孫與否則其從兄始東乃是宗孫而今方遭故不得來待云矣敢啓傳曰東來之孔當以故都憲孔瑞麟派爲正都憲派之顯族亦當以參奉特除後不仕之孔德一派爲歸令吏曹知悉此兩派後孫今日政竝爲先卽收用此後兩派支裔中世世祿仕以倣中朝衍聖公之世爵而萬一文蔭武間朝籍若乏孔姓則就兩派中通融收用於初仕孔姓未除職之前自上承傳與自下差擬無得擧論事著爲定式書於御覽官案卷首及政案第一張以爲傳示來後永世遵行之地可也
정조 16년
有政吏批判書李文源受由參判閔鍾顯進參議徐邁修受由在外同副承旨李冕膺進啓曰判書李文源受由參議徐邁修受由在外小臣獨政未安何以爲之敢稟傳曰仍爲之以韓光植爲副校理鄭好仁爲知春秋申溆爲典籍金得範爲軍器主簿李秉鼎爲掌苑提調趙鎭寧爲掌苑別提中部令柳謐義盈主簿閔垠東部令李宗明監察金履顯南部令韓翼商造紙別提洪履簡西部令柳詢引儀鄭厚東北部令宋彙敏司饔主簿權以經掌苑別提金在儉內資主簿崔必濟掌苑奉事李燁內贍奉事許默竝相換成肯柱爲造紙別提柳爲宗簿直長中部令閔垠工曹正郞金基厚東部令金履顯掌樂僉正金在明南部令洪履簡刑曹正郞吳在斗西部令鄭厚東掌樂主簿兪彦錥北部令權以經工曹佐郞鄭文在竝相換韓百源爲順陵直長洪樂綏爲司宰奉事沈縉漢爲內資奉事宗簿直長柳靖陵直長任光白相換孔胤道爲穆陵參奉孔允東爲慶基殿參奉
정조 16년
兵批判書李秉模病參判李集斗病參議李書九入直進參知朴長卨進左副承旨李家煥進副護軍李敬進黃仁煐副司直李尙度副司果鄭萬始竝單付
정조 16년
李冕膺啓曰卽見統制使李潤慶致敗倭船拯得物件追後倭飛船發向館所狀啓則紙面大段沾濕有欠敬謹事甚未安所當還下送而係是邊情雖不得不捧入常時不能檢飭之當該帥臣推考警責何如傳曰允
정조 16년
以慶尙監司鄭大容狀啓道內各邑驛鎭穀摠裒益成冊上送令廟堂稟處事傳于林濟遠曰依狀請施行事回諭
정조 16년
李家煥以備邊司言啓曰卽見本司啓下黃海監司李敬一狀本則盛陳本道綿農之失稔仍請各軍門各衙門所納諸色價布及選武布許令全一道純錢代納矣綿農若果全失民勢無以納布則道臣之區別尤甚之次酌量分數據實仰請固是旬宣之責而此則囫圇爲說無所分析固已萬萬未安而況狀辭中旣稱有數三邑綿農稍勝處則其非全一道大無自可知之而所云稍勝之處亦入於代納之中若然則京司納布之法從今永除以純錢改立令甲然後爲可耶道臣之全欠綜核姑無論狀請事體何等至重而不爲深量有此遽然馳啓之擧論以國體不可以當秋遞易之或貽民弊有所容恕黃海監司李敬一亟施罷職之典斷不可已至於民事不可以道臣之被罪仍以置之果有尤甚處民情之不可不矜恤者則使新伯到界後詳細採探更爲狀聞後稟處何如傳曰道伯事極爲駭然然遞易則殊非仍任之意爲先從重推考狀本使之改修正上送事嚴飭今於診筵聞有司言昨日傳於卿之筵敎承旨誤爲錄送云當該承旨從重推考可也
정조 16년
林濟遠以司僕寺言啓曰大靜前縣監李麟臣遞任進上馬二匹今纔上來禾毛色別單書入依例內廏立養之意敢啓傳曰知道
정조 16년
沈煥之以奉常寺言啓曰東籍親耕田所種稻豆太皮唐黍四種今九月旬間當爲成熟之意敢啓傳曰知道
정조 16년
壬子九月初三日辰時上御重熙堂藥房入診時提調徐有隣副提調朴祐源假注書洪樂游記事官徐有聞林景鎭右副承旨徐榮輔檢校直提學徐有防醫官金光國李敬培李惟鑑吳仁豐李翊臣白成一李周憲以次進伏訖有隣等曰日間聖體滯候與泄證若何上曰終未夬勝矣有隣等曰滯候若是彌留下情不勝焦悶醫官方入侍診候後議定湯劑好矣上曰不必診候醫官使之先退湯劑當以茶飮自內煎服矣有隣等曰王大妃殿氣候何如上曰一樣矣有隣等曰惠慶宮氣候何如上曰一樣矣命祐源書備局請罷海伯回啓判付訖命榮輔書榻敎曰政官牌招開政命書傳敎曰皆不過例飭以度支長及銓官罷削人竝敍用命書禮曹孔聖後裔訪問草記判付訖命退諸臣以次退出
정조 16년
行都承旨朴祐源坐行左承旨沈煥之坐右承旨林濟遠坐左副承旨李家煥坐右副承旨徐榮輔坐直同副承旨李冕膺坐直注書二員未差假注書金履載仕洪樂游仕直事變假注書安廷善仕
정조 16년
徐榮輔啓曰明日常參經筵取稟傳曰停
정조 16년
朴祐源啓曰藥房提調徐有隣嶺南句管堂上李秉模京畿監司徐鼎修楊州牧使李敏采依下敎來待矣傳曰入侍
정조 16년
傳于李冕膺曰左承旨同副承旨入侍
정조 16년
注書李海淸遷轉代金履載爲假注書
정조 16년
傳于李家煥曰在外摠管許遞前望單子入之待下批牌招察任
정조 16년
都摠管前望單子入之閔鍾顯落點
정조 16년
以宣傳官差備單子傳于李家煥曰都摠都事趙岐與金翰周相換
정조 16년
以金應斗拿處傳旨傳于朴祐源曰何足責分揀
정조 16년
兵曹御營大將單趙心泰摠戎使單李邦一
정조 16년
傳于徐榮輔曰水原邑內儒生去二月朔應製詩三下一生員李延泰八子百選一件三下生員李得養正音通釋一件次上幼學李會謙任百謙各壯紙一卷賜給
정조 16년
徐榮輔以禮曹言啓曰每年各陵展謁春則二三月秋則八九月取稟事曾有定式矣今秋展謁定於何陵而何間推擇乎敢稟傳曰詣光陵展拜樓院晝停以此知悉日字旬後擇入可也
정조 16년
徐榮輔以禮曹言啓曰陵幸取稟草記傳曰詣光陵展拜樓院晝停以此知悉日字以旬後擇入事命下矣卽令日官池景喆推擇則今九月初十日十一日俱吉云以何日定行乎敢稟傳曰初十日爲之可也
정조 16년
李家煥以備邊司言啓曰本司武郞廳李雨龍奔走勤仕已滿十五朔依例六品遷轉事捧承傳施行何如傳曰允
정조 16년
李家煥以兵曹言啓曰政院啓辭去夜奉命史官內摘奸時掌苑署別提金昌信無端闕直云依例罷職傳旨捧入事批旨內有地處郞官猶不敢冒禁況如渠賤微雜岐乎大抵武壯付職每有猥屑之歎古則銓官隨卽作窠故官方不至紊亂近來必也滿瓜必也外遷之故渠輩犯法若此情狀萬萬痛駭且聞史官之言每每闕直非今斯今云則罷職之律亦猥矣金昌信令兵判嚴棍充定軍伍該署堂上不能檢飭難免其罪罷職以懲日後可也事命下矣依傳敎金昌信嚴棍十五度後充定於訓局軍伍之意敢啓傳曰其在懲後之道豈可充定京伍乎遠地充定可也
정조 16년
李家煥以兵曹言啓曰金昌信嚴棍後充定訓局軍伍事本曹草記批旨內其在懲後之道豈可充定京伍乎遠地充定可也事命下矣依傳敎罪人金昌信咸鏡道北靑府充軍出付畿營定驛子押送之意敢啓傳曰知道
정조 16년
徐榮輔以壯勇營言啓曰本營善騎隊李潤根爲喂軍馬刈草於典牲署近處田間矣該署入直郞官謂以犯刈於羊場至於捉入決笞之境雖以各營軍卒言之苟有罪焉進來推治自是通行之規況本營事體何如而初不關由任自決罪揆以體例萬萬駭然當該入直郞官令該府拿問處之何如傳曰不知格例所致爲先推考可也
정조 16년
李家煥以司僕寺言啓曰今此光陵展拜敎是時各差備入把馬磨鍊別單書入而其中驛馬則令兵曹依例知委各驛使之直爲入把何如傳曰允
정조 16년
李家煥以兵曹言啓曰今此光陵幸行時各差備所把驛馬不可不應把處外依近例一竝減省本曹驛馬及京畿黃海江原三道驛馬補把之數別單書入而司僕寺添補京畿驛馬則從本寺啓下數直爲入把之意分付何如傳曰允湖西驛馬勿論事司僕一體分付可也
정조 16년
徐榮輔以兵曹言啓曰留都營狀啓例爲付撥而或有時急之事則京畿驛馬待令事曾有定奪矣今亦依此擧行何如傳曰允
정조 16년
李家煥以司僕寺言啓曰今此光陵展拜敎是時補把馬勿論遠近道事當依例磨鍊而日字促迫勢難及期上來從略以七十匹黃海江原三道分排知委以爲入用之地何如傳曰允
정조 16년
摠戎使李邦一敎書王若曰須將材於山西念軫聽鼙畀戎權於城北恩侈宣綸已試有譽申命非偶惟卿練熟其手矍鑠之姿身登戎壇藩閫之聲績屢著世受鈴轄干城之才望夙彰蓋內外歷庸者多斯前後爲任也大顧玆畿輔重鎭莫如摠戎一營衛京師而羽翼是成壯晉家表裏之勢與守禦而唇齒相倚同漢室南北之軍矧當鑾蹕臨幸之期尤急戎韜節制之責玆授卿以摠戎使卿其祗服寵命務恢良圖倚毗雖重於禦營何姑以此易彼機務復畀於戎壘可謂其舊維新自餘稟裁厥有常典於戲職在衛藿毋曰宿趼之易治政先撤桑宜思新績之益懋故玆敎示想宜知悉知製敎臣朴奎淳製進
정조 16년
壬子九月初四日卯時上御誠正閣左承旨同副承旨入侍時行左承旨沈煥之同副承旨李冕膺假注書洪樂游記事官徐有聞林景鎭以次進伏訖命讀公事書判付訖命退承史以次退出
정조 16년
壬子九月初四日辰時上御重熙堂藥房提調嶺南句管堂上京畿監司楊州牧使入侍時右副承旨徐榮輔假注書洪樂游記事官徐有聞林景鎭提調徐有隣嶺南句管堂上李秉模京畿監司徐鼎修楊州牧使李敏采以次進伏訖有隣曰夜間聖體泄候若何上曰比昨稍勝而猶未快差矣有隣曰下情不勝悶迫矣上敎鼎修等曰秋幸欲詣光陵展拜穡事滌場當在何間乎鼎修等曰日氣尙暖晩穀多未收獲似於來初盡爲滌場矣上曰來初則日氣必過冷軍兵之經夜露處亦屬悶慮矣又敎曰兔院與樓院輦路遠近民力緊歇果將何如云耶鼎修曰兔院比樓院稍近而第有十餘處大橋樓院則雖曰少迃橋梁無大處矣上曰然則與其路近而多用民力莫若就遠而省其民弊矣仍命傳敎曰幸行初欲於滌場後爲之召問楊牧收獲之告成當在來初云有此旬間擇吉之命凡係用民力處依近例皆以儲置米會減道路則由兔院大橋爲十餘處由樓院無大橋云晝停之定於樓院專爲民弊今番治道務從省略如是申飭之後若或張大地方官及差使員難免重勘以此嚴飭陵所宿所時例用虎網而禾穀未收綯索難辦特爲除之植炬則出還宮量宜待令事分付命書榻敎曰今番陵幸經宿時諸道監司境上出待置之發巡處仍爲行巡事三懸鈴行會命書傳敎曰左議政留都上曰隨駕後廂御營大將李邦一與摠戎使趙心泰換授出榻敎榮輔曰御營大將李邦一摠戎使趙心泰換授事命下矣御營大將趙心泰摠戎使李邦一竝卽牌招傳授命召及密符何如上曰依爲之出擧條上敎秉模曰嶺南民事極爲關念賙救之策卽令道臣這這登聞又或以書往復商確仍爲詳細入稟之地好矣又敎曰卿方帶兵判如有稟定事仰奏可也秉模曰今此光陵幸行時隨駕營門則今春隨駕營門自當擧行而禁軍及馬步軍幾番幾哨磨鍊乎上曰訓局步軍十二哨馬軍三哨御營軍五哨騎士二番禁軍二番隨駕可也出擧條秉模曰在前陵行時挾輦軍四百名餘軍二百名替代而今春永陵幸行時二百名餘軍一百名替代矣今番則何以磨鍊乎上曰依今春例爲之可也出擧條秉模曰陵所經宿幸行時周廻處設布帳隨駕營門次知擧行矣今亦依此爲之乎上曰依爲之比前例從略爲之可也出擧條秉模曰在前經宿幸行時兵曹摠府堂郞各二員五衛將二員武兼十員隨駕矣今番則何以爲之乎上曰兵曹摠府堂郞各一員五衛將二員武兼六員隨駕而東西班百官依㝡少例擧行事分付吏曹別雲劍預差亦以隨駕官中擬入可也出擧條秉模曰在前經宿陵幸時十里外斥堠伏兵及傳語軍守摠兩營各隨地方擧行矣今亦依例爲之乎上曰比常例差減可也出擧條秉模曰在前陵行時弘化門外留都守摠兩營輪回爲之而今春幸行時守禦廳爲之矣今番則兩營中以何營爲之乎上曰以摠戎廳爲之而留陣於敦化門外留都禁衛陣以弘化門外爲之可也出擧條秉模曰昨年思陵幸行時晝停所先廂步軍一哨除出作門矣今亦依此磨鍊乎上曰依爲之出擧條有隣曰頃因安東前府使申大升上疏以榮川移來軍丁還寢事爲請而有有司堂上往復該道臣更爲稟處之命矣依下敎往復嶺南道臣鄭大容則以爲榮川郡民少軍多之弊最於一道已成痼瘼而況經昨今年大水之後民勢轉益遑急不得已分排移送於道內諸邑幾乎就緖至於安東之二百五十名非不知稍涉夥多適有本府刊冊外名色之有所搜括者故分排之數比他有加矣前府使疏陳旣如此固當量宜減省而榮川之還送各邑之加定俱是行不得之政第有一策之可以傍照施行者年前寧遠郡軍額二百名因關西前道臣鄭民始筵奏有特令減額之命今此安東移定榮川軍額中納布軍係是京軍門需用固難革罷而其中馬步軍榮川之比他邑獨多殊無意義量宜減額旣無拘於一營軍制亦可除其兩邑弊端而有非道臣所可擅便若其移定軍額之所納身布今年則道臣從長措處自明年爲始收捧事謹依筵敎擧行而竝待廟堂稟處云矣該道臣所報必有料量者存勢將一委於道臣成始成終而馬步軍減額一款係關軍制問議大臣後稟處何如上曰雖問大臣豈有別見依道臣議施行之意卽爲分付可也出擧條命退諸臣以次退出
정조 16년
都承旨未差行左承旨李得濟坐直右承旨申獻朝未肅拜左副承旨未差右副承旨未差同副承旨未差注書李海淸差祭一員未差假注書金履載仕洪樂游仕直事變假注書安廷善仕
정조 16년
朴祐源啓曰常參經筵取稟傳曰停
정조 16년
李冕膺啓曰大司憲李祖承執義宋民載掌令權儐持平洪秀晩金達淳牌不進掌令申光河在外監察茶時之意敢啓傳曰知道
정조 16년
李家煥啓曰司僕提調鄭昌順戶曹判書趙鼎鎭京畿監司徐鼎修依下敎來待矣傳曰入侍
정조 16년
李冕膺啓曰今日次對兩司當爲進參除在外外未肅拜呈告人員竝卽牌招何如傳曰允在外及未肅拜臺諫許遞今日政差出
정조 16년
傳于李家煥曰大臣備局堂上引見
정조 16년
朴祐源啓曰知春秋鄭好仁旣入闕中不爲肅謝直爲出去事甚未安推考警責何如傳曰允
정조 16년
林濟遠啓曰卽見慶尙監司鄭大容有旨祗受狀啓則承旨李冕膺之膺字誤以應字書之奏御文字有此不審不可無警該道臣推考何如傳曰允
정조 16년
兵曹口傳政事以鄭好仁爲守宮大將
정조 16년
李冕膺啓曰合辭方張之時連日闕啓事甚未安今日政新除授兩司諸臺竝待下批牌招何如傳曰允
정조 16년
朴祐源啓曰吏曹參判李秉鼎牌不進推考傳旨今方捧入而開政命下之如是違牌不卽擧行事甚未安更卽牌招何如傳曰許遞前望單子入之待下批牌招開政
정조 16년
吏曹參議前望單子入之曺允大落點
정조 16년
以吏曹參議曺允大牌不進罷職傳旨傳于朴祐源曰宜令一伸廉隅許遞
정조 16년
傳于沈煥之曰禮曹判書老病許遞今日政差出
정조 16년
有政吏批判書李文源受由參判朴祐源進參議未差行左承旨沈煥之進啓曰判書李文源受由參議未差小臣獨政未安何以爲之敢稟傳曰仍爲之以洪明浩爲承旨李鼎揆爲大司憲韓光植爲執義鄭萬始爲司諫權坪李泰賢爲掌令嚴耆鄭魯榮爲持平申馥爲獻納韓商新爲正言李𡊠爲分內局提調閔鍾顯爲禮曹判書再政鄭萬始爲副應敎尹羽烈爲副校理李秉鼎爲禮曹參判李東郁爲兵曹參判金魯永爲刑曹參判徐邁修爲兵曹參議李庚運爲南學敎授三政具明遠爲昌城府使安橚爲南陽府使
정조 16년
兵批判書李秉模進參判參議未差參知朴長卨病左副承旨李家煥進啓曰忠淸兵使今當差出而擬望之人乏少同道水使及他道水使未準朔禁軍將竝擬何如傳曰允以閔鍾顯爲知事趙廷瑗爲同知李光燮爲忠淸兵使都摠都事趙岐宣傳官金翰周相換事承傳副護軍申光河副司直金華鎭閔鍾顯李祖承曺允大徐邁修竝單付
정조 16년
再政啓曰慶尙左水使今當差出而擬望之人乏少他道守令竝擬何如傳曰允以魚錫定爲知事姜膺煥爲慶尙左水使
정조 16년
以兵曹參議朴長卨參知徐邁修陞降單子傳于李家煥曰在外人許遞此望筒勿施
정조 16년
以昌城府使望筒傳于林濟遠曰待開門辭朝俾無交龜遲滯之弊
정조 16년
傳于李冕膺曰騎省番次判堂入直云未肅拜及家在城外人許遞令該曹口傳差出
정조 16년
吏曹口傳政事以李洪載爲兵曹參判曺允大爲兵曹參議申耆爲兵曹參知
정조 16년
傳于李冕膺曰承旨未差之代前望單子入之與都承旨牌招推移入直
정조 16년
承旨前望單子入之李集斗李濟萬李書九李尙度金翰東落點
정조 16년
傳于李冕膺曰家近而尙不入來承宣亦爲遞差前望單子入之待下批牌招察任以臺職牌招未久移拜承宣則尙不入來當該承旨罷職
정조 16년
承旨前望單子入之李翼晉李昌漢落點
정조 16년
傳于徐榮輔曰法則施矣今筵因言端覺得仁川定配罪人尹永僖特放
정조 16년
傳于李書九曰傳敎則頒布後聯疏而爲處分則新入諸承宣之竝與傳旨而不卽書入以至夜深諸承旨竝罷職與未差之代前望單子入之待下批牌招推移入直
정조 16년
承旨前望單子入之李得濟黃昇源李身晦李敬五趙錫穆落點
정조 16년
傳于李得濟曰在外承旨許遞
정조 16년
承旨前望單子入之呂萬永申獻朝落點
정조 16년
傳于李得濟曰假注書洪樂游所爲可謂無父無君之徒渠父書下傳旨草而渠敢以君命旣不受父敎豈可從等語肆然發口至有知申之入稟如許悖習有關風敎思故相言知申雖不處分樂游爲先汰去差代
정조 16년
假注書洪樂游汰去代申龜朝爲假注書
정조 16년
傳于李得濟曰水原邑內儒生去三月朔應製表三下幼學權祐壯紙一卷筆三枝墨一笏次上幼學尹衍相尹持哲李會謙鄭世豐生員申光烒沈𣛜各貼扇一柄賜給
정조 16년
光陵幸行時軍令九月初十日出宮樓院晝停所自關門四十里楊州牧宿所自樓院三十里十一日光陵展謁自楊州官門四十五里以上一百十五里還詣楊州牧宿所十二日樓院晝停所還宮
정조 16년
李得濟以禮曹言啓曰凡經宿動駕時告廟前二日爲之事載在禮文矣今此行幸時宗廟景慕宮告由今九月初八日遣大臣設行事知委何如傳曰允
정조 16년
李得濟以禮曹言啓曰凡受香之行若値動駕之時則獻官以下有開陣出去之例矣今此幸行出宮後敦化門前當有留都陣而今九月十一日宣武祠節祭受香進去時開陣出去之意預爲知委何如傳曰允
정조 16년
李得濟以備邊司言啓曰因忠淸監司李亨元狀請年分修啓時以面里分等有草記覆奏之命矣今年本道穡事稍實之邑有尤甚面里尤甚之邑有稍實面里不待狀辭臣已聞知依狀辭面里分等修啓之意分付何如傳曰允
정조 16년
李得濟以兵曹言啓曰幸行回鑾後隨駕軍兵犒饋近年連以乾物分給矣令亦依此擧行乎敢稟傳曰依近例爲之可也
정조 16년
刑曹啓目漢城府主簿洪旭浩南部前都事南鶴玄等矣初檢官南鶴玄除良覆檢推案糢糊亦莫甚該檢官洪旭浩推考爲旀鶴玄段一時拿處無益於諳律爲先從重推考罪洪旭浩段杖六十南鶴玄段從重論杖八十竝收贖竝只公罪施行何如啓依允爲旀洪旭浩段功議各減一等南鶴玄段功減一等爲良如敎
정조 16년
行左承旨沈煥之右承旨林濟遠左副承旨李家煥右副承旨徐榮輔同副承旨李冕膺等疏曰伏以臣等卽伏見傳敎下者有仁川府定配罪人尹永僖特放之命臣等相顧愕眙竊不勝萬萬訝惑也噫嘻永僖之陰護逆豎用意叵測負犯至重聲討莫嚴而乃殿下不惟不加之罪遽授以淸銜繼補於善地自縣爲鎭殆若曲爲地者然畿沿薄竄旋因他端以官爲謫雖曰加罪由遠以近適中其願而朝廷之上曾無一人明目張膽慷慨力爭者識者之寒心久矣今此全釋之典又何爲而失當之至此也殿下每於懲討邊事務從寬假兇醜逆孼之屬於賊邊者亦一切用此例靳持之不足而庇護之庇護之不足而或至於奬拔之亂賊由是而增氣義理由是而不明乃反使如永僖者便同無故之人則古今天下寧有如是耶朝筵言端旣及永僖而懲討之論寥寥無聞臣於此尤切慨然忠憤轉激相率齊籲伏乞聖明亟寢尹永僖放送之命以光聖德以嚴大防焉臣無任
정조 16년
以左承旨沈煥之等聯名上疏傳于李得濟曰外補時邊將時之如此猶萬萬駭然況因他事放釋何關於試講事乎聯疏尤無據一竝遞差上疏還給傳敎卽爲頒布捧傳旨
정조 16년
以都承旨洪明浩等聯名上疏傳曰處分前雖曰入啓此豈上疏之事乎首唱者罷職原本未下
정조 16년
壬子九月初五日午時上御重熙堂右副承旨入侍時右副承旨徐榮輔假注書洪樂游記事官徐有聞林景鎭稟事閣臣徐龍輔以次進伏訖命讀公事書判付訖龍輔曰臣於尙方事適有區區意見敢此仰達矣本院所在賞賜貂皮自前年例頒賜之外出給度支隨卽發賣便屬尾閭之歸矣近年以來留置本院或値歉歲則竝與椒木等物特補賑資此而有餘則御衣襨別付燕貿不煩度支銀貨而以此貂皮代送貿來者寔出於我聖上軫念經費移無用作有用之盛意臣不勝其欽仰而聞昨年使行別付時以無本院知委使臣頗有持難之意云旣無本院知委則使臣之未詳委折有所持難者亦或無怪自今年爲始毋論曆行節行御衣襨別付時自本院發關灣府則自灣府考其印標入送後其數爻後錄狀聞以爲憑考之地而御衣襨所用別付事體甚重若自灣府不得拆見則日後奸細輩憑藉所重揷入禁物之弊難保其必無渡江之時使臣與灣尹眼同拆見照數入送後自灣府枚報本院一以重事體一以社後弊恐合事宜以此意出擧條定式施行何如上曰依爲之出擧條命退諸臣以次退出
정조 16년
行都承旨朴祐源坐行左承旨洪聖淵未肅拜右承旨林濟遠坐直左副承旨洪仁浩未肅拜右副承旨徐榮輔未肅拜同副承旨李秀夏未肅拜注書李海淸差祭一員未差假注書金履載仕申龜朝仕直事變假注書安廷善仕
정조 16년
朴祐源啓曰明日再明日國忌齋戒正日自初九日至十二日親祭齋戒及動駕相値視事頉稟之意敢啓傳曰知道
정조 16년
林濟遠啓曰合辭方張之時憲府無詣臺之員事甚未安除在外傳旨未下外未肅拜人卽爲牌招何如傳曰允
정조 16년
以都承旨洪明浩削職傳旨傳于林濟遠曰身是長官傳旨書下則豈可謂首唱於疏事乎此傳旨勿施首唱者更爲査出捧現告
정조 16년
以持平嚴耆牌不進罷職傳旨傳于林濟遠曰只推
정조 16년
備忘記昌城府使具明遠下直長弓一張長箭一部片箭一部筒兒一箇賜給
정조 16년
朴佑源啓曰新除授右承旨申獻朝方在罷散中何以爲之敢稟傳曰敍用
정조 16년
朴祐源啓曰新除授同副承旨趙錫穆時在慶尙道尙州地斯速乘馹上來事下諭何如傳曰在外及未肅拜承旨許遞前望單子入之待下批牌招察任
정조 16년
承旨前望單子入之趙尙鎭李祖承洪義榮李思祚落點
정조 16년
兵曹堂上前望單子入之參議李家煥參知李冕膺落點
정조 16년
兵曹口傳政事副司直朴祐源單付
정조 16년
傳于林濟遠曰朝者持公事入侍也陵幸親祭受押有親押之命而承旨誤書於明日廟宮告由祭受押單子者不但疎率旣誤書則當以明日受香今日當親押微稟而日已向申尙無一言今因言端自上始覺之其在重所重之道如許承宣豈可尋常處之當該在院承旨等爲先施以削職之典不可以該房事遞差仍置入侍承旨亦竝罷職近來承宣之不能事事愈往愈甚以至莫重之事擧行如此此後如許承宣更勿照擬於承旨而該房院吏令攸司嚴加照律草記
정조 16년
朴祐源以吏批言啓曰新除授南陽府使安橚戶奴呈狀內奴矣上典與摠戎使李邦一有妻三寸姑母夫應避之嫌照例遞改云矣畿邑兼營將守令與守禦使摠戎使相避載在法典南陽府使旣是兼營將則不可仍置該府使安橚依例改差何如傳曰允
정조 16년
朴祐源啓曰今日政新除授承旨竝待下批牌招推移入直何如傳曰允
정조 16년
林濟遠啓曰臣吏兵批兼進之意敢啓傳曰知道
정조 16년
有政吏批判書李文源受由參判未差參議曺允大進右承旨林濟遠進啓曰判書李文源受田參判未差小臣獨政未安何以爲之敢稟傳曰只出緊任以朴祐源洪聖淵洪仁浩林濟遠李秀夏徐榮輔爲承旨李在學爲吏曹參判柳焵爲大司諫李東稷爲執義柳雲羽爲司諫趙彦哲爲掌令張至冕爲持平具紞爲南陽府使
정조 16년
兵批判書李秉模病參判李洪載病參議李家煥病參知李冕膺入直進右承旨林濟遠進副司直洪檢李東郁趙錫穆李昌漢李翼晉呂萬永李敬五李身晦朴長卨徐邁修已上竝單付
정조 16년
傳于朴祐源曰南陽府使除辭朝當日下送
정조 16년
傳于朴祐源曰發遣吏郞諸執事淸齋與否摘奸以來
정조 16년
傳于林濟遠曰承旨房望及三院副提調望筒中以白文一紙同爲入啓政院事萬萬駭然當該注書先汰後拿
정조 16년
林濟遠以兵曹言啓曰闕內入直訓鍊都監局別將把摠哨官及內三廳將守門將禁衛營把摠哨官等番單子每中日書入矣今此幸行相値勢難受點今九月初九日番單子十二日入直人員竝爲受點趁期替直分所單子待受點卽爲書入巡將監軍初九日入啓單子預爲排日受點逐日受牌大省記及別省記自今初十日十二日至初九日預爲書入京中軍號亦自初十日十二日至預爲啓下留置政院逐日頒布隨駕所軍號自隨駕所啓下頒布之意敢啓傳曰知道
정조 16년
林濟遠以兵曹言啓曰今此幸行時侍衛禁軍不可不點擇以行矣各番禁軍中新受馬及病蹇不能致遠之類依例推移替直之意敢啓傳曰知道
정조 16년
林濟遠以訓鍊都監言啓曰武藝廳雨具直鳥銃貫一中邊一中金哲根等二名各木綿二疋邊二中朴龍得木綿一疋布子一疋貫一中崔碩昌邊一中潘海康等六名各木綿一疋帳幕軍貫二中咸致甲貫一中邊一中姜守雄各木綿二疋邊二中金光玉等四名各木綿一疋布子一疋邊一中金漢柱等十四名各木綿一疋竝依判下單子考例施賞之意敢啓傳曰知道
정조 16년
林濟遠以禁衛營言啓曰依傳敎本營鳥銃入格帳幕軍邊三中一名木三疋邊二中三名各木布一疋邊一中九名各木一疋考例分等施賞之意敢啓傳曰知道
정조 16년
林濟遠以御營廳言啓曰依啓下單子本廳帳幕軍秦景大鳥銃貫一中邊一中木二疋李太輝等三名邊二中各木一疋布一疋金呂煥貫一中閔成哲等十七名邊一中各木一疋考例分等施賞之意敢啓傳曰知道
정조 16년
林濟遠以義禁府言啓曰京畿仁川府定配罪人尹永僖放送事承傳啓下矣尹永僖卽爲放送事分付該道道臣之意敢啓傳曰知道
정조 16년
領敦寧洪樂性箚曰伏以陵謁捐吉聖慕將伸臣民懽頌曷有其極第伏念臣所帶內局太僕提擧實爲陪扈緊重之任而以臣自來癃病近益添劇旣無以自力於小大于邁之役且伏奉留都之命則今於百里行幸兩宵經宿之時緣臣賤疾將使莫重保護之任鑾衛之班俱不得備員陪從私心悚惶已無可言而其於國體之苟簡當如何哉伏乞聖明亟命遞解臣兩任以重班儀以安賤分焉取進止答曰省箚具悉卿懇卿其安心留都仍傳曰此批答遣史官傳諭
정조 16년
禮曹判書閔鍾顯疏曰伏以臣於日者伏蒙天恩進臣一階授臣以都摠府都摠管繼而有樞府春曹之命華誥聯翩臣拜稽祗承倘怳隕越始焉惶汗浹背終又不覺感涕之被面也夫君臣大義極乎天而無所逃其纏綿固結而不可解於心者固無間於班資位遇之嵩庳大小雖然若臣之受殿下罔極之恩其銘鏤之忱隕結之願實有百倍於恒情者蓋臣幼而孤露長而魯莽環視其中兀然無可取而早竊倖第猥占淸華爰自初元之歲始廁班聯之末前後十餘年間生成則天地之德也眷顧則父母之慈也頂踵皆恩雨露若偏臣非木石寧不知感而奈其倥疎昏憒文質無當居官則一任瘝廢遇事而全無稱塞靜言思惟無往非罪至於銓衡佐貳之任尤非如臣無似所敢冒據而猶且屢叨不一叨涯分已踰僨敗是期而始終曲庇尙逭大戾臣之仰戴隆渥俯怵微分又豈有窮已哉而迺於此際拔之人望之外寵以卿月之秩有若循序而進用者不知聖明何所取於臣而誤恩之加愈往而愈摯也噫器滿則溢任重則踣理之常也臣之冥升招尤過福致災固不足恤而所大懼者由臣之故而將使名器玷累聽聞駭惑豈細故也苟非然者以臣燥濕不擇筋力自效之素心惟當受命感激冒昧趨承自附於叩謝之忱又何敢逡巡縮伏甘自陷於飾讓慢命之科哉玆不得不披瀝肝血仰瀆宸嚴伏乞聖慈俯賜諒察亟命收還臣新授資級以重公器以安賤分不勝大幸臣無任云云答曰省疏具悉加望於昨年今始除拜亦云晩矣卿其勿辭行公
정조 16년
大司憲李鼎揆校理金羲淳副校理宋翼孝正言韓商新副修撰尹致性啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年轉而爲伏閤之爭當日處分乃至於近島黜置揆以邦憲已爲失刑之大者豈意向日遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端者殿下之亦嘗俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過曰恐傷先王之德也欲體先王之心也此則有大不然者先大王之於渠至慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨奈狼性難馴虺毒潛肆謀逼先王之儲嗣幾危先王之宗社而幸賴先大王日月之明斷丕建大策以奠我宗祊於億萬年磐石之固此先大王宏謨英烈卓越百王昭垂萬世者也惟其梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之聖德而恩不掩義所以爲周公之達孝也以殿下之聖學高明見理甚精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻憯毒如鄭妻而遽使移置於京師至近之處巢穴得肆之地喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈絡之相關者此而置之則又不知幾箇凶賊接跡而起藉爲淵藪宗社之憂容有其極蓋其妖肚逆腸愈往愈甚初旣爲謀逆之巨魁而王法不行又爲煽亂之窩窟而近畿尙置思之及此每不覺凜然今於千萬夢想之外擅離黜置之所恣到近京之地人心驚懼莫不戰掉嗚呼臣等之與此賊尙戴一天致有此窮凶絶妖之擧者莫非臣等之罪而亦不料其去益無忌憚至此之極也若不於此時亟施王章永絶禍根則其可曰國有臣子乎其不可一刻容貸也決矣請黜置罪人鄭致達妻亟令王府夬正典刑噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者唯大計之沮遏也與國榮所謀議者唯國脈之潛圖也四字凶言已是振古所無之大逆而到今眞贓盡爲發露逆節尤極凶憯筵席不道之奏辭草本罔測之疏語實爲澤白泓諸賊之根柢而末乃與仁京輩一種凶逆聲氣相通徒黨寔繁或推爲大將或署爲先鋒至於謀聚徒衆掠邑犯都若非天佑宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後十五字刀割擧國臣民腐心之痛切齒之讎尤有倍於前日請物故罪人德相亟施孥籍之典噫嘻痛矣尙喆之罪可勝誅哉本以庸瑣之品久據勻軸眷遇何如恩造何如而賦性側媚宅心陰祕莫念國恩之圖報徒知凶賊之力護耉輝復出之說暗地和應情跡難掩龍妻援比之奏宿處顧戀手脚盡露物議之喧騰厥惟久矣王章之久屈尙何言哉平日之稔惡旣如是狼藉則其子之傳法亦可以推知今此逆宇之東西閃跡千億化身莫非傳襲有素而指敎有自矣然此猶屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻是豈今日臣子之所敢萌於心而筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之於嵩賊堅之於積二十字刀割姻附賊復陰助聲勢不軌之跡已綻懷貳之謀難掩賊復之輸款卽尙喆之結案揆以邦憲焉逭天討而顯戮未施陰誅先加輿憤去而愈菀國論去而愈激而向者院相之敎大有不然者雖以逆積賊點之曾經院相及其逆節綻露之後王章無所撓屈今逆喆之罪有浮於兩賊則豈可以院相之故貸三尺之重沮一國之論乎請逆賊尙喆追施孥籍之典十一行刀割答曰不允六字刀割
정조 16년
正言韓商新啓曰興陽縣爲奴罪人河翼龍做出叵測之說作爲眞諺之書潛投深嚴之地欲售危逼之計究厥情狀亘萬古所無決不可一刻容貸於覆載之間請爲奴罪人河翼龍亟令王府設鞫得情夬正王法罪人克觀克泰以妖任之同氣凶謀逆節爛熳同參嚴訊之下抵賴不服未克鉤覈未及承款王章莫伸輿憤莫洩請金甲島爲奴罪人克觀古今島爲奴罪人克泰更令王府嚴鞫得情夬正王法逆賊尙魯卽是千萬古所未有之劇逆而孥戮之典旣施旋寢噫此賊之未伏王章徑自殞斃已極神人之憤矣假使此賊頑然尙在則千剮萬戮不足以懲其罪孥之戮之在法當然凡係朝宗朝金科玉條猶或隨時變通則今此追孥之禁自近年斷然定行守之太固致使應行之律不得施於此賊萬有一日後惡逆之如尙魯窮凶者抵賴不服頑忍徑斃則孥戮之法其將不施乎罪在罔赦事關後斃請逆賊尙魯亟施孥戮之典星漢之凶言逆節綻露無餘擧國臣民莫不沬血致討其父師文苟有一分嚴畏之心則所當屛息縮伏覓死不得而渠敢偃處城闉延接人客此已萬萬痛惡而詬天罵日凶言悖說罔有紀極梟音益肆狼毒愈狠之說至登諫長之陳疏繼有法府之捉囚凡今日含生之倫擧切驚痛憤惋誓不與此賊父子共戴一天秋堂之疏請移鞫亦可見嚴國法討亂賊之義而不惟不賜允從乃以先問師文不但顚倒爲敎此賊之指斥乘輿公肆詬罵又出於星漢未伏法之前則其父子同惡讎國怨天之狀愈可見矣星漢請鞫旣有府院合啓師文竝鞫尤是擧國同聲而不意全放之命有若疏釋者然國體之隳壞已無可言輿情之轉激去而益甚請亟寢秋曹罪人柳師文放釋之命仍令王府設鞫嚴問夬正典刑噫嘻痛矣李晴之罪可勝誅哉渠本妖邪之性濟以閃倐之行至與劇賊星漢托爲死友盤結之狀綢繆之跡國言已騰輿情咸憤而玉署懲討之論一出渠之凶狡情節益彰露無餘矣星漢無食則渠乃以食繼之星漢無衣則渠乃以衣庇之甚至空其家舍許其住接則其平日情跡之至密腸肚之相連固已難掩而每當課製使星賊而代述逮上章疏借星賊而副急大小相依緩急相仗者擧世皆傳十手共指則星賊凶謀之無不參涉逆腸之一串共貫灼若觀火而渠之從前跳踉旣無非星賊之所指使則星賊凶疏之與議師文悖說之和應捨渠而有誰哉執其已顯之跡論其當問之端則明證斷案無容更加當此亂賊未誅黨與先討之日此等凶醜決不可不鉤覈鋤治以靖亂孽請前校理李晴亟令王府設鞫得情夬施當律新除授獻納申馥時在慶尙道安東地司憲府掌令權坪時在京畿楊州地請竝斯速乘馹上來事下諭答曰不允下諭事依啓
정조 16년
壬子九月初六日卯時上御春塘臺瑞蔥臺試射入侍時行左承旨李得濟行右承旨李祖承左副承旨洪義榮右副承旨申獻朝假注書金履載申龜朝記事官徐有聞林景鎭檢校直提學徐有防檢校直閣徐龍輔尹行任檢校待敎金祖淳直閣南公轍以次隨詣上具戎服乘御馬出延生門詣春塘臺下馬就座上曰提調來待可也賤臣承命出與徐有隣偕入進伏上曰光陵忌辰大祭傳香右副承旨進去可也上曰將臣將官皆參乎差備官應射各處分排可也行營號令鳴鼓一聲上曰五馬隊路如狹窄以三馬隊爲之可也宣傳官李身敬曰路不甚狹足可容五馬隊矣上曰然則以五馬隊行營可也鳴金上曰行營時馬首多有未齊者拔箭以入可也上曰御營廳獨不習五馬隊乎莫重親臨馬首不齊常時不能肄習可知萬萬駭然新除御將則似不當前御將李邦一記過可也宰樞執鼓貫革尺量兵曹判書李秉模壯勇營兵房金持默御營大將趙心泰行軍禮善射左右將行軍禮身敬曰欄後哨官權忭軍禮時失措記過何如上曰兩楫半跪出於何文雖非陵幸之當前軍禮則不可不私習而有此失措極爲駭然時大將似當其罪而不過一時兼察亦不可臨陣易將前訓將徐有大記過權忭則事過後決棍汰去可也射數執鼓上曰參下試官待令可也獻朝傳香後復命上曰兵判與李文度偕往不老門駕後及蛟龍旗試射心泰往丹楓亭率都監中軍絶隊馬兵從事官武藝廳試射而武藝廳每患紛拿各別整齊而不必多出及第矣右副承旨與禁將往北營將幕軍試放而由永肅門出去兵房則率本營所屬擧行於臺上可也分抄則御營廳待令試記則自該營待令一貫三人應射拾箭則盡射片箭後擧行之意分付於武劫官將官只柳葉箭一巡應射而追後射之可也拾箭擂鼓上曰馬上才前不過依樣而止今番則以善手選之雙馬才亦爲試之而都數先爲書入可也身敬曰馬才時三穴依例放之乎上曰依例擧行可也上曰今番閑良無一人及第當更試一巡招駕前駕後牌頭聽傳敎可也上曰都監中軍申大顯刻名有誤其箭勿施記過可也持默曰善騎右將鄭學耕今番幸行時進參於本營陣上而方帶內乘職務相防何以爲之乎上曰內乘改差可也出擧條祖承曰今番幸行時吏曹堂上當爲隨駕而判書李文源受由參判朴祐源以閣臣守宮參議未差何以爲之乎上曰參判許遞參議前望單子入之待下批牌招開政除實職外任以在京無故人問于大臣差出可也出擧條兵批政事令次堂擧行事出榻敎在外都承旨許遞今日政以曾經人中在京無故人擬入事出榻敎前承旨金孝建敍用事出榻敎上命書傳敎曰承旨房仍以左承旨爲軍士房上又命書傳敎曰兵曹參知許遞與未差之代前望單子入之待下批牌招察任上又命書傳敎曰駕過之地每有慰悅之典況本牧駐宿卽初有之擧當依高坡儒武試取之例十一日先試儒生十二日次試武士以此令畿營整待楊州宿所邑也抱川輦過邑也儒武以此兩邑原居人捧錄名擧案事分付下直守令入侍事出榻敎上曰昌城府使具明遠入侍賤臣承命出與之偕入進伏上俯詢職姓名後敎曰府使履歷幾何明遠曰德原楚山豐川三水等邑歸拜南陽府使矣上曰治蹟到處皆然予甚嘉尙今除昌城亦爲善治毋負特簡之意可也命義榮宣諭後使之退出馬才訖秉模心泰畢射後復命獻朝漢膺畢放後復命上命次第考例施賞兵判李秉模御將趙心泰以柳葉箭一中各給豹皮一令上曰頒弓時以軍器弓施賞者極爲駭然當該宣傳官及軍器寺雜役官員竝拿入敎曰三百年瑞蔥臺試射賞格例以內弓房施賞而豈可以軍器寺物頒給乎駕前駕後一年試射不過兩次而賞格如此非但渠輩之抑菀前此申飭不啻嚴明而汝等焉敢如此擧行乎以齋日相値決棍則安徐如此殘劣宣傳官將焉用哉特爲汰去退出以宣傳官金鎭鼎不善頒賞故拿入汰去之意曉諭軍兵俾知朝家茂賞之本意可也軍器寺官員則以久任而慢忽擧行者雖極駭痛姑爲安徐後勿如是之意分付退出仍命還收所頒軍器弓更以內弓房弓頒賞當該承旨李得濟削職事出榻敎當該承旨李祖承洪義榮竝遞差事出榻敎前御營大將李邦一越俸一等事出榻敎上曰前御將記過旣已安徐馬首不齊拔箭外記過者盡爲安徐事分付可也退錚上乘御馬由靑陽門入延生門還內侍衛諸臣以次退出
정조 16년
都承旨徐邁修坐左承旨林濟遠坐右承旨李家煥坐直左副承旨未差右副承旨未差同副承旨李冕膺坐直注書李海淸差祭一員未差假注書韓翼鎭仕金履載仕直事變假注書安廷善仕
정조 16년
林濟遠啓曰大司憲李鼎揆呈辭執義李東稷持平嚴耆未肅拜掌令權坪趙彦哲持平張至冕在外監察茶時之意敢啓傳曰知道
정조 16년
林濟遠啓曰來十一日朝參日次而動駕相値頉稟之意敢啓傳曰知道
정조 16년
林濟遠啓曰來十一日輪對日次而動駕相値頉稟之意敢啓傳曰知道
정조 16년
林濟遠啓曰禁衛大將李漢豐御營大將趙心泰以東南關王廟獻官今方受香出去矣所授命召及趙心泰兼帶右邊捕盜大將命召大將牌傳令牌來請還納而旣是城外經夜則將兵之任不可一刻無摠察之人趙心泰兼察訓鍊大將亦不可無摠察之人捕將則在前如此之時有他邊大將兼察之例何以爲之敢稟傳曰仍佩往來三營大將都提調摠察從事官發牌聽傳敎捕將他邊大將兼察牌招聽傳敎
정조 16년
傳于林濟遠曰禮房承旨馳詣宗廟景慕宮奉審摘奸以來受香諸處一體奉審摘奸以來
정조 16년
傳于林濟遠曰奉審承旨入侍
정조 16년
傳于林濟遠曰都承旨入侍
정조 16년
以開城留守丁範祖狀啓麗朝陵寢有頉處修改事傳于林濟遠曰依狀請施行勿爲草草爲之事嚴飭守臣處
정조 16년
傳于林濟遠曰京畿監司入侍
정조 16년
以假注書申龜朝先汰後拿傳旨傳于林濟遠曰罷職捧傳旨
정조 16년
申龜朝罷職代以韓翼鎭爲假注書
정조 16년
林濟遠啓曰假注書金履載權察廳任何如傳曰允
정조 16년
兵曹口傳政事以李溏爲內乘
정조 16년
以都摠府寶劍望筒傳于林濟遠曰禮判及時帶亞將者亦爲許遞與未差諸窠令政院政官牌招開政差出近來別雲劍寶劍等望筒乏人莫甚點下苟且摠管見窠中一二窠問于大臣加望事分付
정조 16년
有政吏批判書李文源病參判李在學參議曺允大進左承旨林濟遠進以朴祐源爲右尹權以綱爲兵曹參議尹行任爲刑曹參議李文會爲兵曹參知李明淵爲中學敎授贈吏參閔百兼贈吏判例兼禮曹判書閔鍾顯考
정조 16년
兵批判書李秉模進參判李洪載入直參議權以綱參知李文會未肅拜左承旨林濟遠進以沈頤之爲都摠管曺允大金履禧爲副摠管副護軍李得濟李恒林副司直趙尙鎭李秀夏金孝建申耆竝單付
정조 16년
以左承旨李得濟削職傳旨傳于林濟遠曰頒賞時擧行雖萬萬駭然比之僚員之莫重擧行之疎忽不可同日而語特爲分揀只以遞差捧傳旨
정조 16년
林濟遠啓曰右副承旨徐榮輔謂有難安之端陳疏徑出矣原疏以齋日纔以退却而卽爲牌招何如傳曰原疏入之
정조 16년
傳于林濟遠曰同副承旨許遞前望單子入之
정조 16년
兵曹口傳政事副司直單徐榮輔
정조 16년
林濟遠啓曰新除授同副承旨李益運時在黃海道安岳任所斯速乘馹上來事下諭何如傳曰與都承旨許遞與未差之代前望單子入之待下批牌招察任
정조 16년
承旨前望單子入之徐邁修李家煥落點
정조 16년
傳于李家煥曰谷山府使安岳郡守之代令該曹口傳差出
정조 16년
吏曹口傳政事以李百亨爲安岳郡守洪聖淵爲谷山府使
정조 16년
傳于李家煥曰都政散政凡政望皆從後施行則昨夜提問者此也不肅於後除之職者有違常格承旨洪聖淵遞差
정조 16년
傳于李家煥曰今幸之陵寢卽何陵也昔在我光陵朝行幸於近郊遠途也每加嚴飭從官飯具務從便簡而一日駕幸郊次時命摘奸飯具其時有左承旨一人獨不齎飯於鞍鞽之間卽於其地拿入駕前治之以軍法仍以予亦齎飯而行則渠焉敢犯科爲敎事實詳載實錄猗歟盛哉今日之紀綱豈敢比之於昔日然於今幸若循用慣眼之例而不能別加禁斷亦豈仰體先大王丙辰年展拜時下敎乎大臣以下文武從官先加銘念至於各營將臣等尤所當念處一依筵敎莫敢違越事先令廟堂知悉
정조 16년
李冕膺以都摠府言啓曰今日入直內三廳武兼禁軍及軍兵等當爲中日習私而國忌齋戒相値不得爲之之意敢啓傳曰知道
정조 16년
李家煥以兵曹言啓曰今番親臨瑞摠臺試射時北營分所衛將所書員使令鳥銃入格單子令兵曹考例施賞事命下矣貫一中邊一中李文爀木二疋邊二中池大源等二名各木一疋布一疋貫一中朱道弘等四名各木一疋邊一中安聖得等十六名各布一疋考例施賞之意敢啓傳曰知道
정조 16년
李家煥以司僕寺一二提調意啓曰兼內乘鄭學畊改差事命下矣其代令該曹口傳差出何如傳曰允
정조 16년
徐邁修以內醫院都提調提調意啓曰自前陵幸時若是經宿之地則陪從掌務官一員例自司僕寺補把馬一匹許給矣今番幸行時依前例許給之意分付該寺何如傳曰允
정조 16년
李冕膺以刑曹言啓曰陵幸親祭受押之命而承旨誤於明日廟宮告由祭受押單子日已向申尙無一言自上始覺之其在重所重之道如許承宣豈可尋常處之當該在院承旨等施以削職之典該房院吏令攸司嚴加照律草記事命下矣取考律文則大明律詐爲制書條有曰凡制書傳寫失錯者杖一百詐不以實條有曰詐不以實者杖一百徒三年名例云二罪俱發以重者論院吏金性淳李仁郁金守精丁文九等依此律從重論決杖一百後金性淳江原道春川府李仁郁洪川縣金守精黃海道平山府丁文九延安府竝定配所卽爲押送之意敢啓傳曰莫非承宣之罪其中當該一人定配收贖可也
정조 16년
右副承旨徐榮輔疏曰伏以臣於見試竊有私義之不可冒沒者違傲召命悚蹙俟勘今日廟宮傳香之時以僚員新除而臣適因閣直淸齋之故飭敎特下有傳香後體涼之命祀典莫重處義不敢自言惶懼震越章皇出肅今則香祝旣已祗傳矣亦反面矣因仍蹲據有關廉防玆敢忙陳短章徑出禁扃伏乞聖明亟遞臣職仍治臣擅離之罪以安私分以肅朝綱千萬幸甚云云省疏具悉許遞
정조 16년
壬子九月初七日卯時上御重熙堂右副承旨入侍時右副承旨徐榮輔假注書金履載記事官徐有聞林景鎭以次進伏訖上敎榮輔曰馳詣宗廟奉審摘奸以來而修掃洗滌等節各別申飭可也命退承史以次退出
정조 16년
壬子九月初七日辰時上御重熙堂都承旨入侍時行都承旨朴祐源假注書金履載記事官徐有聞林景鎭檢校提學吳載純檢校直提學徐有防原任直閣徐鼎修檢校直閣徐龍輔尹行任南公轍檢校待敎金祖淳以次進伏訖上曰今番幸行楊州牧試士時儒武試取規矩預先講定前期知委然後可無眩於擧行之弊道伯適登筵一一稟裁可也鼎修曰今番楊州抱川儒武試取時武士以幾技待令乎上曰以柳葉箭待令可也鼎修曰貫革以幾貫革擧行乎上曰以六貫革待令可也鼎修曰儒生試紙預先稟定然後可以知委矣上曰以壯紙分付可也鼎修曰儒武錄名及禁亂官各定差使員而收券官呼名官監的官等當令該曹依例啓下矣上曰收券官以隨駕文臣中啓下武所則掌務官及呼名官數人外皆以隨駕官及各務差使員差定而武所試冊則只以試官二件呼名二件待令可也鼎修曰試所試冊等紙地筆墨各頂擧行或有自各邑分辦應行之例或有自京司擧行之例今番則何以爲之乎上曰懸題板措備外戶郞一員先詣稱以主掌官策應而貢人則切勿下送自該曹從略擧行試所假家依定式勿爲造待可也出擧條祐源曰臣俄者伏承洪聖淵出牌事實査奏之命筵退後詳問於傳命司謁及院吏則司謁初無誤傳者只以何以擧行來傳而其時承旨皆被罪只有守院一員而未分望筒先後以承旨出牌云故敢此仰達矣上曰事實旣然則罪不在於司謁亦不在於洪聖淵而院吏雖誤訓豈可徒仰其口乎當該坐直承旨罷職若此則聖淵之遞差非其罪分揀昨日政望依格例從後施行此時守令不可曠官與安岳郡守當日辭朝可也出擧條命退諸臣以次退出
정조 16년
都承旨徐邁修坐左承旨林濟遠坐右承旨李家煥坐左副承旨徐榮輔坐右副承旨金孝建坐直同副承旨李冕膺坐直注書李海淸差祭一員未差假注書韓翼鎭仕直金履載仕事變假注書安廷善仕
정조 16년
藥房都提調洪樂性提調徐有隣副提調徐邁修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 16년
李冕膺啓曰今番幸行時吏曹隨駕官單子初以兩司長官及各一員書入又以持正各一員加數書呈兩司之各一員隨駕自是五禮儀所載則該曹擧行之如是顚錯極爲未安推考驚責何如傳曰允
정조 16년
以香室光陵親祭受押單子傳于徐邁修曰親押
정조 16년
傳于金孝建曰左承旨右承旨入侍
정조 16년
以左副承旨徐榮輔牌不進罷職傳旨傳于林濟遠曰只推更爲牌招
정조 16년
以左副承旨徐榮輔再牌不進罷職傳旨傳于林濟遠曰處義太過只推更爲牌招
정조 16년
徐邁修啓曰卽者奉常寺官員來言今日光陵親祭祭物提調當爲親自監封而都提調洪樂性藥院進提調金尙集有實故不得擧行云何以爲之敢稟傳曰提調許遞前望單子入之
정조 16년
奉常寺提調前望單子入之徐有防落點
정조 16년
傳于徐邁修曰出宮時刻雖而啓下植炬限十里則三嚴之四更五點太遠以初嚴五更三點更爲書入東門外替馬所小駐徐徐進發以此分付
정조 16년
吏曹口傳政事以鄭好仁爲左參贊沈煥之爲知義禁
정조 16년
兵曹參知前望單子入之洪仁浩落點
정조 16년
李冕膺啓曰新除授兵曹參知洪仁浩方在罷散中何以爲之敢稟傳曰敍用
정조 16년
徐邁修啓曰今此光陵親祭祭文當爲製進藝文提學李秉模待開門牌招何如傳曰允
정조 16년
以兵曹別雲劍望筒傳于徐榮輔曰別雲劍沈頤之兼帶摠管許遞令該口傳差出
정조 16년
徐榮輔啓曰訓鍊大將徐有大時無職名令該曹口傳付軍職何如傳曰允
정조 16년
李冕膺以兵曹言啓曰今此陵幸時侍衛不可不備員而宣傳官李汝節在外未及上來今姑改差竝與未差之代口傳擬入何如傳曰允
정조 16년
兵曹口傳政事以曺允亨爲都摠管李周鳳金相九爲宣傳官
정조 16년
李冕膺啓曰新除授副摠管曺允大旣入闕中不爲肅謝直爲出去事甚未安推考何如傳曰允牌招未肅拜摠管一體牌招
정조 16년
李冕膺以都摠府言啓曰新除授副摠管曺允大時無職名令該曹口傳付軍職以爲肅謝之地何如傳曰允
정조 16년
兵曹口傳政事副司直徐有大曺允大竝單付
정조 16년
以京畿監司徐鼎修狀啓驪州牧使李溆身病上來連呈辭狀令該曹催促下送事傳于李冕膺曰實病旣如此則此時守令不可曠官改差令該曹口傳擇差待下批明日辭朝
정조 16년
吏曹口傳政事以洪仁浩爲驪州牧使
정조 16년
以京畿監司徐鼎修狀啓楊州牧儒武設場時環衛等軍以本州所在守禦廳牙兵出用事傳于徐榮輔曰墻內外環衛軍以隨駕先廂軍兵中令宣傳官臨時稟旨除出使用使喚軍及拾箭軍亦以隨駕後廂鄕軍中預爲定數待令之意添書節目而以此意令兵曹畿營知悉